# **ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΠΡΕΒΕΖΗΣΔΗΜΟΣ ΖΗΡΟΥΤαχ. Δ/νση ΠΛΑΤΕΙΑ Γ. ΓΕΝΝΗΜΑΤΑΤαχ. Κωδ. 48200Τηλ .26833 60600Fax 26830 24667E-mail: info@dimoszirou.grΙστοσελίδα: [**http://www.dimoszirou.gr**](http://www.dimoszirou.gr) | Προμήθεια απορριμματοφόρων οχημάτων, μηχανημάτων έργων και συνοδευτικού εξοπλισμού**Προμήθεια ενός (1) φορτωτή - εκσκαφέα** Αριθμ. Μελετης: 54/2022 |

## **ΤΕΧΝΙΚΗ ΕΚΘΕΣΗ**

Η παρούσα μελέτη αφορά στην Προμήθεια ενός (1) φορτωτή – εκσκαφέα για τον εκσυγχρονισμό και τη βελτιστοποίηση λειτουργίας της υπηρεσίας του Δήμου, προκειμένου να ενισχυθούν ουσιαστικά οι παρεχόμενες υπηρεσίες αυτού του επιπέδου, προς τους δημότες καθώς η ενίσχυση του υφιστάμενου στόλου για την αποδοτικότερη λειτουργία του έργου των Υπηρεσιών των Διευθύνσεων Περιβάλλοντος και Ποιότητας Ζωής, και Τεχνικών Υπηρεσιών του Δήμου.

Η παλαιότητα των οχημάτων του Δήμου επιφέρει:

* Επιπλέον οικονομική επιβάρυνση συντήρησης
* Αύξηση του χρόνου παραμονής στα συνεργεία
* Αύξηση των καθημερινών ελέγχων και περισσότερη ενασχόληση του προσωπικού συντήρησης
* Αύξηση κατανάλωσης καυσίμου
* Σημαντική αύξηση εκπομπών καυσαερίων
* Σημαντικότατη αύξηση εκπομπής μικροσωματιδίων μεγαλύτερων των 10PM
* Σημαντική αύξηση εκπομπής θορύβου
* Αύξηση του χρόνου εργασίας και μετακίνησης
* Δυσκολία εξεύρεσης ανταλλακτικών
* Έλλειψη συστημάτων ασφαλείας
* Χαμηλή ποιότητα εργασίας

Όπως διαφαίνεται από τα ανωτέρω η συγκεκριμένη προμήθεια είναι επιβεβλημένη και αναγκαία για την εύρυθμη λειτουργία της υπηρεσίας και την τήρηση των Ευρωπαϊκών Κανονισμών. Με την προμήθεια αυτή, ο Δήμος πρόκειται να πραγματοποιήσει την Προμήθεια ενός (1) φορτωτή - εκσκαφέα. Ειδικότερα, στην παρούσα μελέτη παρατίθενται αναλυτικά οι επί μέρους ειδικές συγγραφές υποχρεώσεων (Τεχνικές Προδιαγραφές) και τα Φύλλα Συμμόρφωσης.

Ο ενδεικτικός προϋπολογισμός της δαπάνης της εν λόγω προμήθειας, ανέρχεται στο ποσό των 120.000,00€ συμπεριλαμβανομένου του Φ.Π.Α. 24%.

Η εν λόγω προμήθεια, θα υλοποιηθεί με **Ανοικτό Ηλεκτρονικό Διαγωνισμό,** με κριτήριο τη χαμηλότερη τιμή.

Η ανάθεση και εκτέλεση της σύμβασης διέπεται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως:

* του ν. 4412/2016 (Α' 147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»*
* του ν. 4314/2014 (Α' 265), “*Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α' 297) και άλλες διατάξεις*” και του ν. 3614/2007 (Α' 267) «*Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007 -2013*»,
* του ν. 4270/2014 (Α' 143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις*»**,**
* του ν. 4250/2014 (Α' 74) «*Διοικητικές Απλουστεύσεις - Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα-Τροποποίηση Διατάξεων του π.δ. 318/1992 (Α΄161) και λοιπές ρυθμίσεις*» και ειδικότερα τις διατάξεις του άρθρου 1,
* της παρ. Ζ του Ν. 4152/2013 (Α' 107) «*Προσαρμογή της ελληνικής νομοθεσίας στην Οδηγία 2011/7 της 16.2.2011 για την καταπολέμηση των καθυστερήσεων πληρωμών στις εμπορικές συναλλαγές*»,
* του ν. 4129/2013 (Α’ 52) «*Κύρωση του Κώδικα Νόμων για το Ελεγκτικό Συνέδριο*»
* του άρθρου 26 του ν.4024/2011 (Α 226) «*Συγκρότηση συλλογικών οργάνων της διοίκησης και ορισμός των μελών τους με κλήρωση*»,
* του ν. 4013/2011 (Α’ 204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
* του ν. 3861/2010 (Α’ 112) «*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
* του άρθρου 5 της απόφασης με αριθμ. 11389/1993 (Β΄ 185) του Υπουργού Εσωτερικών
* του ν. 3548/2007 (Α’ 68) «*Καταχώριση δημοσιεύσεων των φορέων του Δημοσίου στο νομαρχιακό και τοπικό Τύπο και άλλες διατάξεις*»,
* του ν. 2859/2000 (Α’ 248) «*Κύρωση Κώδικα Φόρου Προστιθέμενης Αξίας*»,
* του ν.2690/1999 (Α' 45) “*Κύρωση του Κώδικα Διοικητικής Διαδικασίας και άλλες διατάξεις*” και ιδίως των άρθρων 7 και 13 έως 15,
* του ν. 2121/1993 (Α' 25) “***Πνευματική Ιδιοκτησία, Συγγενικά Δικαιώματα και Πολιτιστικά Θέματα*”,**
* του π.δ 28/2015 (Α' 34) “*Κωδικοποίηση διατάξεων για την πρόσβαση σε δημόσια έγγραφα και στοιχεία*”,
* του π.δ. 80/2016 (Α΄145) “Ανάληψη υποχρεώσεων από τους Διατάκτες”
* της με αρ. 57654 (Β’ 1781/23.5.2017) Απόφασης του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
* της με αρ. 56902/215 (Β' 1924/2.6.2017) Απόφασης του Υπουργού Οικονομίας και Ανάπτυξης «*Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)»*,
* των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω.

|  |  |
| --- | --- |
| Φιλιππιάδα 21 - 09 - 2022η ΣυντάξασαΜάστορα ΕυσταθίαΧημικός Μηχανικός ΠΕ | Ο πρ/νος Τμήματος Τεχν. ΈργωνΜισηρλής ΓεώργιοςΤοπογράφος Μηχανικός ΠΕ |

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΠΡΕΒΕΖΗΣΔΗΜΟΣ ΖΗΡΟΥΤαχ. Δ/νση ΠΛΑΤΕΙΑ Γ. ΓΕΝΝΗΜΑΤΑΤαχ. Κωδ. 48200Τηλ .26833 60600Fax 26830 24667E-mail: info@dimoszirou.grΙστοσελίδα: [**http://www.dimoszirou.gr**](http://www.dimoszirou.gr) | Προμήθεια απορριμματοφόρων οχημάτων, μηχανημάτων έργων και συνοδευτικού εξοπλισμού**Προμήθεια ενός (1) φορτωτή - εκσκαφέα** Αριθμ. Πρωτ. : 54/2022 |

# **ΤΕΧΝΙΚΕΣ ΠΡΟΔΙΑΓΡΑΦΕΣ**

Στις παρούσες προδιαγραφές περιλαμβάνονται οι τεχνικές απαιτήσεις για την προμήθεια ενός εκσκαφέα-φορτωτή. Τα παρακάτω στοιχεία θεωρούνται και ουσιώδη και απαράβατα, εκτός αν αναφέρεται ότι αποτελούν προτίμηση ή επιθυμία της υπηρεσίας. Όπου ρητά αναφέρεται η λέξη τουλάχιστον, δεκτές θα γίνονται τιμές οι οποίες θα είναι ίσες ή μεγαλύτερες από την ζητούμενη τιμή. Όπου ρητά αναφέρεται η λέξη περίπου δεν επιτρέπεται απόκλιση μεγαλύτερη ή μικρότερη του 5%.

**ΧΑΡΑΚΤΗΡΙΣΤΙΚΑ ΜΗΧΑΝΗΜΑΤΟΣ**

1. **Γενικά, τύπος, μέγεθος**

Το προς προμήθεια μηχάνημα πρέπει να είναι τελείως καινούργιο, πρώτης χρήσης, έτους κατασκευής το οποίο να είναι επί ποινή αποκλεισμού, κατ’ ελάχιστο ίσο με το χρόνο διεξαγωγής του διαγωνισμού και μεταγενέστερο, γνωστού και εύφημου εργοστασίου, εκ των πλέον εξελιγμένων τεχνολογικά τύπων και διαδεδομένου στην Ελληνική αγορά.

Όλα τα εξαρτήματα του μηχανήματος θα πρέπει να είναι εργοστασιακά και σειράς παραγωγής, όχι κατασκευασμένα ειδικά για τη συμμόρφωση με τις απαιτήσεις της παρούσας μελέτης.

Τα χαρακτηριστικά του θα πρέπει να προκύπτουν από επίσημα φυλλάδια (prospect) του κατασκευαστικού οίκου.

Η λειτουργία των εξαρτήσεων της τσάπας και του φορτωτή πρέπει να είναι υδραυλικές για αυτό η απαίτηση υδραυλικής ισχύος-πίεσης, να είναι η πλέον ισχυρή.

Το πλαίσιο τους πρέπει να είναι επί ποινή αποκλεισμού αρθρωτό, χωματουργικού τύπου και να έχει μόνιμα τοποθετημένους μηχανισμό φόρτωσης στο εμπρόσθιο μέροςκαι μηχανισμό εκσκαφής στο οπίσθιο μέρος. Θα πρέπει να φέρει επιπλέον ισχυρά ποδαρικά υδραυλικής λειτουργίας.

Το μέγιστο επιτρεπόμενο βάρος του μηχανήματος να είναι περίπου 8,5. Ο φορτοεκσκαφεας θα πρέπει να είναι όσο το δυνατόν περισσότερο ευέλικτος. Για αυτό το λόγο οι διαστάσεις του σε θέση πορείας πρέπει να είναι:

• Το μήκος του να είναι περίπου 6,0 μέτρα

• Ύψος σε θέση πορείας έως 3,50 μέτρα

• Πλάτος στον κουβά έως 2,20 μέτρα

Η μικρότερη απόσταση του κάτω μέρους του μηχανήματος από το έδαφος θα πρέπει να είναι το ελάχιστο 32 εκ. έτσι ώστε να έχει τη δυνατότητα –αναρρίχησης που απαιτούν οι συνθήκες εργασίας του.

**2. Κινητήρας**

Ο κινητήρας πρέπει να είναι πετρελαιοκίνητος, τετράχρονος, τεσσάρων (4) κυλίνδρων υδρόψυκτος, κυβισμού τουλάχιστον 3500 cm3, νέας αντιρρυπαντικής τεχνολογίας κατά την ισχύουσα νομοθεσία με τη χρήση φίλτρου μικροσωματιδίων και συστήματος επιλεκτικής κατάλυσης, προδιαγραφών τουλάχιστον StageV, υπερτροφοδοτούμενος, με σύστημα ψύξεως αέρα, ηλεκτρονικά ελεγχόμενος, ονομαστικής ισχύος τουλάχιστον 100HP κατά ISO/TR 14396 ή ισοδύναμο.

Η μέγιστη ροπή του κινητήρα θα πρέπει απαραίτητα να είναι τουλάχιστον 400Nm έτσι ώστε ο κινητήρας να έχει μεγάλα αποθέματα δύναμης σε χαμηλές στροφές λειτουργίας.

Για λόγους μεγαλύτερης ασφάλειας ο κινητήρας πρέπει να είναι τοποθετημένος κάτω από την καμπίνα και να αναρροφά αέρα από το πλάι του μηχανήματος. Θα πρέπει επίσης να διαθέτει απαραίτητα διβάθμιο ανεμιστήρα στο ψυγείο έτσι ώστε να επιτυγχάνεται η βέλτιστη ψύξη του κυκλώματος ψύξης ανάλογα με τις συνθήκες εργασίας. Επίσης θα πρέπει να διαθέτει λειτουργία αντιστροφής της φοράς του ανεμιστήρα ώστε να επιτυγχάνεται η απομάκρυνση σωματιδίων από το ψυγείο και κατ’ επέκταση ο καθαρισμός του.

**3. Υδραυλικό σύστημα**

Το υδραυλικό σύστημα θα πρέπει να λειτουργεί, μέσω διπλής γραναζωτής αντλίας των οποίων το άθροισμα των παροχών να χρησιμοποιείται για την λειτουργία του εκσκαφέα. Η υδραυλική πίεση ορίζεται να είναι τουλάχιστον 230 BAR. Επίσης, η υδραυλική παροχή της αντλίας θα πρέπει να είναι τουλάχιστον 120 lt/min.

**4. Επιμέρους μηχανολογικά συστήματα**

**α. Σύστημα μετάδοσης κίνησης, τελική κίνηση.**

Η μετάδοση κίνησης πρέπει να γίνεται μέσω υδροστατικής μετάδοσης κίνησης με τουλάχιστον τέσσερις υποδιαιρέσεις για την κίνηση εμπρός και τέσσερις για την κίνηση πίσω. Η μέγιστη ταχύτητα πορείας πρέπει να είναι τουλάχιστον 40 km/h για την εύκολη μετακίνηση του μηχανήματος. Η ταχύτητα σε κατάσταση εργασίας θα πρέπει να είναι τουλάχιστον 6km/h. Θα πρέπει να αναφερθούν ο αριθμός των ταχυτήτων και η αντίστοιχη ταχύτητα πορείας. Θα πρέπει να διαθέτει μόνιμη τετρακίνηση με δυνατότητα κλείδωσης του εμπρόσθιου και οπίσθιου διαφορικού. Η κλείδωση των διαφορικών πρέπει να επιτυγχάνεται προοδευτικά και αυτόματα. Ο οπίσθιος άξονας πρέπει να έχει την δυνατότητα ταλάντωσης κατά τουλάχιστον 20Ο και δυνατότητα κλειδώματος της ταλάντωσης.

**Ελαστικά**

Το μηχάνημα πρέπει να διαθέτει τέσσερα (4) όμοια ελαστικά, όλοι οι τροχοί του μηχανήματος να φέρουν ελαστικά βαρέως βιομηχανικού τύπου (industrialtype). Τα ελαστικά πρέπει να είναι ίδιων διαστάσεων σε όλους τους τροχούς.

**β. Σύστημα διεύθυνσης**

Να γίνεται με την βοήθεια τιμονιού, να είναι υδραυλικής επενέργειας και να επενεργεί στo σημείο άρθρωσης του μηχανήματος. Να δοθεί η μικρότερη δυνατή ακτίνα στροφής, από τούς εμπρόσθιους τροχούς, μεταξύ πεζοδρομίων η οποία δεν μπορεί να είναι μεγαλύτερη από 5200mm.

**γ. Σύστημα πέδησης**

Τα φρένα των μηχανημάτων πρέπει να είναι υδραυλικά και να υπάρχουν στεγανά πολλαπλών δίσκων φρένα με ψύξη ελαίου στον οπίσθιο άξονα που θα επενεργούν σε όλους τους τροχούς.

Επιπλέον πρέπει να υπάρχει μηχανικό φρένο στάθμευσης. Για λόγους πρόσθετης ασφάλειας το φρένο στάθμευσης, θα πρέπει να είναι εντελώς ανεξάρτητο από το κύριο σύστημα πέδησης λειτουργίας και να επενεργεί στον κεντρικό άξονα μετάδοσης κίνησης.

**5. Εξαρτήσεις**

**α. Σύστημα φόρτωσης - φορτωτή**

Στο μπροστινό μέρος των μηχανημάτων απαιτείται εξάρτηση φορτωτή υδραυλικής λειτουργίας, υψηλών απαιτήσεων που να αποτελείται από σύστημα φόρτωσης τύπου «Ζ», τον κάδο φόρτωσης και τους υδραυλικούς κυλίνδρους λειτουργίας.

Οι βραχίονες των φορτωτών πρέπει να είναι κάθετοι στον κάδο φόρτωσης και να λειτουργούν με υδραυλικούς κυλίνδρους, απαραίτητα ένα (1) για την ανατροπή του κάδου, και απαραίτητα δύο (2) για την ανύψωσή του, που να εξασφαλίζουν γρήγορη ανταπόκριση και να βελτιώνουν τον κύκλο εργασίας.

Ο κάδος φορτωτή πρέπει να είναι χωρητικότητας τουλάχιστον 1,1m³.

Να δοθούν οι δυνατές γωνίες ανατροπής κάδου στο μέγιστο ύψος. Το δυνατό ύψος για την ανατροπή του κάδου θα πρέπει να είναι τουλάχιστον 2700mm και το ύψος φόρτωσης στον πείρο 3,30μ. τουλάχιστον.

Η μέγιστη δύναμη εκσκαφής στο δόντι του κάδου πρέπει να είναι τουλάχιστον 6900kg ενώ η ανυψωτική ικανότητα μέχρι το μέγιστο ύψος να είναι τουλάχιστον 4.000 κιλά. Η μέγιστη απόσταση από τους τροχούς μέχρι τον αναστραμένο κάδο πρέπει να είναι τουλάχιστον 800 mm.

Ο χειρισμός των φορτωτών πρέπει να γίνεται με ένα μοχλό για όλες τις βασικές κινήσεις.

**β. Σύστημα εκσκαφής - τσάπα**

Στο πίσω μέρος των μηχανημάτων πρέπει να είναι προσαρμοσμένη εξάρτηση εκσκαφέα.

Ο κάδος εκσκαφής της τσάπας πρέπει να είναι πλάτους 50 εκ. τουλάχιστον που να περιστρέφεται γύρω από τον πείρο στήριξης, κατά την μεγαλύτερη δυνατή γωνία, απαραίτητη για ριζόκομα. Θα πρέπει να αναφερθεί η μέγιστη γωνία περιστροφής κάδου.

Το σύστημα περιστροφής της τσάπας, πρέπει να είναι απαραίτητα κλειστού τύπου, έτσι που να εξασφαλίζει την πλήρη προφύλαξη από κακώσεις, πέτρες, χώματα κλπ.

Η τσάπα πρέπει να έχει τις εξής δυνατότητες:

* Το βάθος εκσκαφής να είναι τουλάχιστον 4,5 μέτρα
* Το μέγιστο ύψος φόρτωσης τουλάχιστον 3,4 μέτρα
* Η δύναμη εκσκαφής στο νύχι του κάδου πρέπει να είναι η μέγιστη δυνατή και όχι μικρότερη από 4500 kg
* Ανυψωτική ικανότητα στον πείρο στο μέγιστο ύψος πρέπει να είναι τουλάχιστον 1400 κιλά

**6. Καμπίνα και άλλα στοιχεία**

H καμπίνα του χειριστή, πρέπει να είναι μεταλλική, κλειστού τύπου, ασφαλείας ROPS/FOPS με μια (1) πόρτα διέλευσης και μεγάλα ανοιγόμενα παράθυρα, με σύστημα θέρμανσης, αερισμού και μονάδα air-condition.

Η κατασκευή της καμπίνας πρέπει να εξασφαλίζει την μέγιστη άνεση και ορατότητα του χειριστή.

Όλοι οι χειρισμοί και η οδήγηση του μηχανήματος πρέπει να γίνονται από το ίδιο κάθισμα που να είναι ρυθμιζόμενο με σύστημα αμορτισέρ για την απορρόφηση κραδασμών και να περιστρέφεται σε κάθε επιθυμητή θέση εργασίας.

Θα πρέπει να διαθέτει πλήρες ταμπλό οργάνων λειτουργίας, ένδειξης και ελέγχου, που να κρίνονται απαραίτητα για την σωστή λειτουργία και αποφυγή βλαβών.

Το πλήρες ηλεκτρικό σύστημα φωτισμού για νυκτερινή εργασία (εμπρός-πίσω) και φωτισμό πορείας σύμφωνα με τον ισχύοντα KOK. Θα πρέπει να φέρει ακόμα εξωτερικούς καθρέπτες δεξιά και αριστερά υαλοκαθαριστήρες (εμπρός-πίσω).

Επίσης πρέπει να υπάρχει περιστρεφόμενος φάρος στο επάνω μέρος τους εξωτερικά της καμπίνας και ανακλαστικό τρίγωνο στο πίσω μέρος τους.

**Πρόσθετος εξοπλισμός**

Τα μηχανήματα, κατά την παράδοση, θα πρέπει να φέρουν υποχρεωτικά :

* Σειράσυνήθωνεργαλείων
* Πυροσβεστήρα εν ισχύ κατά την παράδοση
* Πλήρες φαρμακείο
* Τρίγωνο βλαβών

**Ποιότητα- Καταλληλότητα - Τεχνική Υποστήριξη**

Ο διαγωνιζόμενος, θα πρέπει να καταθέσει, επί ποινή αποκλεισμού, στην προσφορά του, τα εξής:

* Υπεύθυνη Δήλωση προσκόμισης κατά την παράδοση Έγκρισης Τύπου προκειμένου να είναι εφικτή η ταξινόμηση του οχήματος σύμφωνα με τις ισχύουσες σχετικές διατάξεις.
* Δήλωσησυμμόρφωσης ΕΚ (CE).
* Πιστοποιητικά εν ισχύ του κατασκευαστή του προσφερόμενου είδους, σύμφωνα με τα πρότυπο ISO 9001 για την «Διαχείριση ποιότητας» ή ισοδύναμου.
* Πιστοποιητικά εν ισχύ του διαγωνιζόμενου, σύμφωνα με τα πρότυπο ISO 9001 για την «Διαχείριση ποιότητας» και το πρότυπο ISO 14001 για την εφαρμογή «Περιβαλλοντικής Διαχείρισης» ή ισοδύναμα αυτών, με πεδίο πιστοποίησης την διαδικασία τεχνικής υποστήριξης.
* Υπεύθυνη δήλωση εγγύησης καλής λειτουργίας τουλάχιστον ένα **(1) έτος**  για το πλήρες μηχάνημα (η εγγύηση να είναι ανεξάρτητη από τα προβλεπόμενα σε οποιαδήποτε εργοστασιακή εγγύηση και να καλύπτει, χωρίς καμία επιπλέον επιβάρυνση του Αγοραστή, την αντικατάσταση ή επιδιόρθωση οποιασδήποτε βλάβης ή φθοράς συμβεί, μη οφειλόμενης σε κακό χειρισμό).
* Υπεύθυνη δήλωση παροχής ανταλλακτικών τουλάχιστον για **δέκα (10) έτη**. Το διάστημα παράδοσης των ζητούμενων κάθε φορά ανταλλακτικών θα πρέπει να είναι μικρότερο από δέκα (10) ημέρες.
* Πλήρη τεχνικά στοιχεία και περιγραφές του προσφερόμενου εξοπλισμού, σχεδιαγράμματα ή σχέδια από τα οποία να προκύπτουν σαφώς τα τεχνικά στοιχεία και οι δυνατότητες των προσφερόμενων οχημάτων.
* Ο διαγωνιζόμενος πρέπει να αναλαμβάνει την ευθύνη να προβεί σε οποιαδήποτε συμπλήρωση, ενίσχυση ή και τροποποίηση που θα απαιτηθεί από τον τεχνικό έλεγχο οχημάτων από αρμόδια υπηρεσία κατά την έκδοση της άδειας κυκλοφορίας του οχήματος και να υποβάλει σχετική Υπεύθυνη Δήλωση.

 **Εκπαίδευση Προσωπικού**

 Ο διαγωνιζόμενος πρέπει να καταθέσει πρόγραμμα εκπαίδευσης των εργατών, χειριστών του αγοραστή για το χειρισμό και συντήρηση του προσφερόμενου εξοπλισμού.

**Παράδοση Οχημάτων**

Η τελική παράδοση του οχήματος πρέπει να γίνει στην έδρα του Αγοραστή με τα έξοδα να βαρύνουν τον Προμηθευτή**.** Το όχημα πρέπει να παραδοθεί με όλες τις απαραίτητες εγκρίσεις, πιστοποιήσεις για την έκδοση των πινακίδων.

Ο χρόνος παράδοσης δεν μπορεί να είναι μεγαλύτερος από **έξι(6) μήνες**.

|  |  |
| --- | --- |
| Φιλιππιάδα 21 - 09 - 2022η ΣυντάξασαΜάστορα ΕυσταθίαΧημικός Μηχανικός ΠΕ | Ο πρ/νος Τμήματος Τεχν. ΈργωνΜισηρλής ΓεώργιοςΤοπογράφος Μηχανικός ΠΕ |

**ΦΥΛΛΟ ΣΥΜΜΟΡΦΩΣΗΣ**

**Φορτωτής - Εκσκαφέας**

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΤΗΡΗΣΕΙΣ** |
|  | Γενικά, τύπος, μέγεθοςΌπως αναλυτικά ορίζονται στην σχετική μελέτη της διακήρυξης | NAI |  |  |
|  | ΚινητήραςΌπως αναλυτικά ορίζονται στην σχετική μελέτη της διακήρυξης | NAI |  |  |
|  | Υδραυλικό σύστημαΌπως αναλυτικά ορίζονται στην σχετική μελέτη της διακήρυξης | NAI |  |  |
|  | Σύστημα μετάδοσης κίνησης, τελική κίνησηΌπως αναλυτικά ορίζονται στην σχετική μελέτη της διακήρυξης | NAI |  |  |
|  | Σύστημα διεύθυνσης Όπως αναλυτικά ορίζονται στην σχετική μελέτη της διακήρυξης | NAI |  |  |
|  | Σύστημα πέδησης Όπως αναλυτικά ορίζονται στην σχετική μελέτη της διακήρυξης | NAI |  |  |
|  | Σύστημα φόρτωσης – φορτωτή  Όπως αναλυτικά ορίζονται στην σχετική μελέτη της διακήρυξης | NAI |  |  |
|  | Σύστημα εκσκαφής - τσάπα Όπως αναλυτικά ορίζονται στην σχετική μελέτη της διακήρυξης | NAI |  |  |
|  | Καμπίνα και άλλα στοιχείαΌπως αναλυτικά ορίζονται στην σχετική μελέτη της διακήρυξης | NAI |  |  |
|  | Ποιότητα – Καταλληλόλητα – Τεχνική υποστήριξηΌπως αναλυτικά ορίζονται στην σχετική μελέτη της διακήρυξης | NAI |  |  |
|  | Εκπαίδευση Προσωπικού Όπως αναλυτικά ορίζονται στην σχετική μελέτη της διακήρυξης | NAI |  |  |
|  | Παράδοση οχημάτωνΌπως αναλυτικά ορίζονται στην σχετική μελέτη της διακήρυξης | NAI |  |  |

Οι απαντήσεις στο ανωτέρω φύλλο συμμόρφωσης να είναι κατά προτίμηση αναλυτικές και επεξηγηματικές

|  |  |
| --- | --- |
| Φιλιππιάδα 21 - 09 - 2022η ΣυντάξασαΜάστορα ΕυσταθίαΧημικός Μηχανικός ΠΕ | Ο πρ/νος Τμήματος Τεχν. ΈργωνΜισηρλής ΓεώργιοςΤοπογράφος Μηχανικός ΠΕ |